सरकारि बिथांखिखौ नेया लासेनो गावआरि रां बाहायनानै राइजो - राजाफोरा लामा फोसाबनो खौसेयै ओंखारबोदों । बाक्सा जिल्लानि बरमा बिधान सभा बियाबनि सिङाव थानाय सुबनखातायाव राइजो - राजाफोरा सुबनखातानिफ्राय बिजगाव जानानै उत्तरकुसिसिम थांग्रा लामाखौ दिनै गावआरि रां बाहायनानै फोसाबदों । बे ओन्सोलाव सरकारनि मोनसेबो बिथांखिफोरा सौहैयाव राइजो - राजाफोरा बेबायदि हाबाफारिखौ लानो गोनां जादों । बि टि सि सरकार आरो आसाम सरकारनिसिम गोबां खेब खावलायहरदोंमोनब्लाबो सरकारा बेनि फार्से जेबो राहा लायैनि जाउनाव दिनै राइजो - राजाफोरा बेबायदा हाबाफारिखौ लानो गोनां जादों । 
बाक्सा जिल्लानि सुबनखातायाव राइजो - राजाफोरा थिनानै दोन्नाय रांखौ बाहायनानै लामाखौ फोसाबदों